ai4bharat/Pralekha huggingface dataset:
সামাজিকন্যায়ওক্ষমতায়নমন্ত্রক
পিএম – দক্ষ যোজনার সুফলভোগী
নয়াদিল্লি, ১৬ মার্চ, ২০২২
কেন্দ্রীয় সামাজিক বিচার ও ক্ষমতায়ন মন্ত্রক ২০২০-২১ থেকে সারা দেশে প্রধানমন্ত্রী – দক্ষতা ও কুশলতাসম্পন্ন হিতগ্রহী যোজনা  রূপায়ণ করছে। তিনটি সংস্থা এই কর্মসূচি রূপায়ণের দায়িত্বে রয়েছে। এগুলি হ’ল – তপশিলি জাতির সুফলভোগীদের জন্য জাতীয় তপশিলি জাতি অর্থ সহায়তা ও উন্নয়ন নিগম, অন্যান্য অনগ্রসর শ্রেণী/আর্থিক দিক থেকে পিছিয়ে পড়া শ্রেণীর মানুষের জন্য জাতীয় অনগ্রসর শ্রেণী অর্থ সহায়তা ও উন্নয়ন নিগম এবং আবর্জনা থেকে কাগজ ও অন্যান্য সামগ্রী সংগ্রহকারী মানুষ সহ সাফাই কর্মচারীদের জন্য জাতীয় সাফাই কর্মচারী অর্থ সহায়তা ও উন্নয়ন নিগম। পিএম – দক্ষ কর্মসূচিতে ২০২১-২২ এ নথিভুক্ত হওয়া ব্যক্তির সংখ্যা ৭১ হাজার ৫৯৬।
পিএম – দক্ষ কর্মসূচিতে দক্ষতা উন্নয়নে যে প্রশিক্ষণ দেওয়া হয়, সে সম্পর্কে সচেতনতা বাড়াতে মুদ্রণ মাধ্যম ও সামাজিক মাধ্যমে বিজ্ঞাপন প্রকাশ করা হয়ে থাকে। আগ্রহী ব্যক্তি, যাঁদের ইন্টারনেট/স্মার্টফোনের সুবিধা নেই, তাঁরা যে কোনও সাইবার ক্যাফেতে গিয়ে পিএম-দক্ষ পোর্টালে নাম নথিভুক্ত করতে পারেন।
মন্ত্রকের পরিসংখ্যান অনুযায়ী, পিএম-দক্ষ পোর্টালে ২০২১-২২ এ মোট ৩ হাজার ৩৪৭ জন প্রশিক্ষণের জন্য নথিভুক্ত হয়েছেন। এছাড়াও, ১ হাজার ৫৮৭ জনের প্রশিক্ষণ শেষে ৪৪১ জন কর্মসংস্থানের সুযোগ পেয়েছেন।
রাজ্যসভায় আজ এক লিখিত জবাবে একথা জানান সামাজিক বিচার ও ক্ষমতায়ন প্রতিমন্ত্রী সুশ্রী প্রতিমা ভৌমিক।
CG/BD/SB
(Visitor Counter : 120
উপ-রাষ্ট্রপতিরসচিবালয়
কেন্দ্রীয় জলশক্তিমন্ত্রী আজ উপ রাষ্ট্রপতির সঙ্গে সাক্ষাৎ করে জল নিরাপত্তা ক্ষেত্রে সাফল্য বিষয়ক একটি রিপোর্ট তুলে দেন
নতুন দিল্লি, ৬ই অগাস্ট, ২০২০
কেন্দ্রীয় জলশক্তিমন্ত্রী শ্রী গজেন্দ্র সিংহ শেখাওয়াত আজ উপ রাষ্ট্রপতি শ্রী এম ভেঙ্কাইয়া নাইডুর সঙ্গে সাক্ষাৎ করেন। তাঁর মন্ত্রক জল নিরাপত্তার লক্ষ্যে কি ধরনের পদক্ষেপ নিয়েছে, তার একটি রিপোর্ট উপ রাষ্ট্রপতির হাতে তুলে দেন।
শ্রী শেখাওয়াত বিশেষত নল- বাহিত জল সরবরাহের ক্ষেত্রে তাঁর মন্ত্রক কি ধরনের উদ্যোগ গ্রহণ করেছে তা উপ রাষ্ট্রপতির কাছে তুলে ধরেন।
জলশক্তিমন্ত্রী,উপ রাষ্ট্রপতিকে নিশ্চিত করে বলেন যে, দেশের প্রতিটি গ্রামে নল বাহিত জল সরবরাহের জন্য কেন্দ্র সরকার, রাজ্য সরকারগুলিকে সব রকমের সহায়তা দিয়ে চলেছে।
জলশক্তি মন্ত্রক হিমালয় পার্বত্য অঞ্চল এবং উত্তর পূর্বাঞ্চলীয় রাজ্যগুলিকে তাদের গ্রামাঞ্চলে পানীয় জল প্রকল্পের জন্য ৯০ শতাংশ তহবিল দিচ্ছে। অন্যান্য রাজ্যগুলিকে এর জন্য ৫০ শতাংশ তহবিল দেওয়া হচ্ছে।
বাজেটে অনুমোদিত বরাদ্দ ছাড়াও,মন্ত্রক পঞ্চদশ অর্থ কমিশনের মঞ্জুর করা টাকাও গ্রামাঞ্চলের বাড়ীগুলোতে পানীয় জল সরবরাহের কাজে ব্যবহার করার পরিকল্পনা নিয়েছে।
উপরাষ্ট্রপতি,অন্ধ্রপ্রদেশের নেল্লর জেলার উদয়গিরি বিধানসভা ক্ষেত্রের প্রতিটি বাড়ীতে নল বাহিত পানীয় জল সরবরাহের অগ্রগতি বিষয়ে জানতে চাইলে,জলশক্তিমন্ত্রী নিশ্চিত করে বলেন যে রাজ্য সরকারের কাছ থেকে নির্দিষ্ট প্রস্তাব এলেই কেন্দ্র সরকার প্রয়োজনীয় অর্থ বরাদ্দ করবে।
(CG/PPM
প্রতিরক্ষামন্ত্রক
ভারতীয় সেনার পক্ষ থেকে সোনালী বিজয় বর্ষ উপলক্ষে অনলাইন স্লোগান প্রতিযোগিতার জন্য আবেদন চাওয়া হচ্ছে
নতুন দিল্লি, ০৭ এপ্রিল, ২০২১
উনিশশো একাত্তরের ভারত পাকিস্তান যুদ্ধে পাকিস্তানের বিরুদ্ধে ভারতের বিজয়ের ৫০ বছর স্মরণে সারা দেশজুড়ে সোনালী বিজয় বর্ষ উদযাপনের আয়োজন করা হয়েছে। এর অঙ্গ হিসাবে ভারতীয় সেনাবাহিনী তাঁদের অবদান তুলে ধরতে বিভিন্ন অনুষ্ঠানের আয়োজন করেছে। চারটি বিজয় মশাল ইতিমধ্যেই চারটি মূল স্থানে প্রেরণ করা হয়েছে। যা একটি স্থান থেকে অন্য স্থানে হস্তান্তর করা হবে।
ভারতীয় সেনাবাহিনী সোনালী বিজয় বর্ষ উদযাপনকে স্মরণীয় করে রাখতে ২০২১ সালের ১ এপ্রিল থেকে ৩১ মেয়ে পর্যন্ত একটি অনলাইন স্লোগান রচনা প্রতিযোগিতার আয়োজন করেছে। যে প্রতিযোগিতায় ভারতের সমস্ত নাগরিক অংশ নিতে পারবে। নাগরিকরা তাদের প্রবেশপত্র- swarnimvijayvarsh.adgpi[at]gmail[dot]com- এই ই-মেইলে প্রেরন করতে পারবেন।
প্রতিযোগিতার বিষয়বস্তু গুলি ভারতীয় সেনাবাহিনীর ফেসবুক ইনস্টাগ্রাম এবং টুইটার হ্যান্ডেলে পাওয়া যাবে।
নির্বাচিত স্লোগান গুলি ভারতীয় সেনাবাহিনীর অফিশিয়াল গ্রুপে ব্যবহার করা হবে। বিজয়ীদের নগদ পুরস্কারে পাশাপাশি শংসাপত্র দেওয়া হবে। এই প্রতিযোগিতার মাধ্যমে সহকর্মীদের সঙ্গে ঘনিষ্ঠ সম্পর্ক স্থাপন এবং একাত্তরের ভারত-পাক যুদ্ধে ভারতীয় সশস্ত্র বাহিনীর অবদান কে তুলে ধরতে সচেষ্ট হবে। যে যুদ্ধের মাধ্যমে বাংলাদেশ স্বাধীনতা অর্জন করেছিল।
CG/ SB
(Visitor Counter : 172
তথ্যওসম্প্রচারমন্ত্রক
অহিংসা – গান্ধী : গান্ধীর অহিংসার বাণীর মাধ্যমে ক্ষমতাহীনের ক্ষমতা সারা বিশ্ব জুড়ে প্রভাবিত : পরিচালক রমেশ শর্মা
নয়াদিল্লি, ২১ জানুয়ারি, ২০২১
৫১তম ভারত চলচ্চিত্র উৎসব  ভারতীয় প্যানোরমা অকাহিনীচিত্র বিভাগে ‘অহিংসা-গান্ধী : দ্য পাওয়ার অফ দ্য পাওয়ারলেস’ প্রদর্শিত হয়েছে। অহিংসার শক্তি আজকের দিনেও প্রাসঙ্গিক। এই ছবির মাধ্যমে গান্ধীজীর অহিংসার বার্তা কিভাবে বিশ্বের নেতৃবৃন্দকে অনুপ্রাণিত করেছে, মার্কিন যুক্তরাষ্ট্রের মানবাধিকার আন্দোলনকে প্রভাবিত করেছে, পোল্যান্ডে সমভাবাপন্ন আন্দোলনকে চালিত করেছে এবং দক্ষিণ আফ্রিকায় লেনসন ম্যান্ডেলা ও বর্ণবিদ্বেষ বিরোধী সংগ্রাম কিভাবে প্রভাবিত হয়েছে – সে বিষয়ে বিভিন্ন তথ্য তুলে ধরা হয়েছে। মহাত্মা গান্ধীর ১৫০তম জন্মদিনে এই চলচ্চিত্রের পরিচালক রমেশ শর্মা মহাত্মা গান্ধীকে শ্রদ্ধা জানাতে ছবিটি তৈরি করেছিলেন। গোয়ায় ইফি-তে একটি ভার্চ্যুয়াল সাংবাদিক সম্মেলনে আজ তিনি বক্তব্য রেখেছেন।
অহিংসা – গান্ধী-কে একটি ফিল্মের বদলে ভাবনা বলতে পরিচালক স্বচ্ছন্দ্যবোধ করেন। তিনি বলেছেন, মানবাধিকার এবং মানুষের মর্যাদা আন্তর্জাতিক স্তরে রক্ষা করার প্রয়োজন এসেছে। গান্ধীজীর বাণী ভারতের সীমানা অতিক্রম করেছে। আজ অবিচারের বিরুদ্ধে সমাজ যখন লড়াই করে, তখন এই বাণী অনুপ্রেরণার উৎস। শ্রী শর্মা বলেছেন, তরুণ সম্প্রদায়ের গান্ধীজীর বাণীকে আরও প্রচার করা উচিৎ। তিনি বলেছেন, আজ সমন্বয়ের বাতাবরণ ধ্বংস হওয়ার আশঙ্কা দেখা দিয়েছে। মহাত্মা গান্ধী বিশ্বাস করতেন, প্রতিটি ধর্মের নিজস্ব স্থান রয়েছে। গান্ধীজী কখনই দেশে একটি মাত্র ধর্ম থাকুক – তা চাননি।
এই ছবির সম্পাদক যামিনী উপাধ্যায় সাংবাদিক বৈঠকে বলেছেন, এ ধরনের ছবিতে কাজ করা এক দারুণ অভিজ্ঞতা। তিনি এই ছবিতে কাজ করার সময় গান্ধীজী সম্পর্কে অনেক কিছু জানতে পেরেছেন। এই ছবির মধ্য দিয়ে তাঁরা প্রত্যেক মানুষকে অনুপ্রাণিত করার চেষ্টা করেছেন।
অহিংসা-গান্ধী : দ্য পাওয়ার অফ দ্য পাওয়ারলেস
মহাত্মা গান্ধীর জন্মের সার্ধশতবর্ষ উপলক্ষে এই ছবিটি তৈরি করা হয়েছে। এটি এক সময় নির্মাণ করা হল, যখন মিনেসোটায় পুলিশের হাতে কৃষ্ণাঙ্গ জর্জ ফ্লয়েডের নিহত হওয়ার পর একটি আন্দোলন সংগঠিত হয়।
রমেশ শর্মা এর আগে ‘দ্য জার্নালিস্ট অ্যান্ড দ্য জিহাদী : দ্য মার্ডার অফ ড্যানিয়েল পার্ল’ ছবিটির জন্য এমি পুরস্কারে মনোনীত হয়েছিলেন। যাঁরা ক্ষমতায় রয়েছেন, তাঁদের নিরীহ মানুষের স্বাধীনতা খর্ব করার বিরুদ্ধে তিনি এই ছবির মাধ্যমে বার্তা দিয়েছেন।
আদিবাসীবিষয়কমন্ত্রক
ট্রাইবস্ ইণ্ডিয়া আদিমহোৎসবে রিনা ঢাকা এবং রুমা দেবী'র তৈরি উপজাতীয় পোষাক তুলে ধরা হয়েছে
নতুন দিল্লি, ৭ ফেব্রুয়ারি, ২০২১
দেশের সমৃদ্ধশালী উপজাতি সংস্কৃতির এক ঝলক দেখতে বিপুল সংখ্যক লোক পৌঁছে যাচ্ছেন দিল্লি হাটের আদি মহোৎসবে। ট্রাইবস্ ইণ্ডিয়া আদিমহোৎসবের সবচেয়ে বড় আকর্ষণ হ'ল এখানে আয়োজিত সাংস্কৃতিক অনুষ্ঠান, যা ভারতীয় উপজাতি সম্প্রদায়ের বিভিন্ন বিষয় প্রদর্শিত হচ্ছে ।
আদিমহোৎসবে আগত দর্শনার্থীরা বিশেষত সন্ধ্যায় সাংস্কৃতিক অনুষ্ঠান দেখার সুযোগ পাচ্ছেন , যা এখানকার দর্শকদের জন্য এক ভিন্ন অভিজ্ঞতা প্রদান করছে। এমনকি রিনা ঢাকা এবং রুমা দেবী'র মতো উপজাতীয় ফ্যাশনের সঙ্গে পরিচিত নামকরা ফ্যাশন ডিজাইনার সহ জনপ্রিয় কারিগরদের তৈরি পোষাক প্রদর্শিত হচ্ছে।
অনুষ্ঠানে সারা দেশ জুড়ে সুন্দর উপজাতীয় বুননশিল্পের একটি প্রদর্শনী তুলে ধরা হয়েছে।এই সূক্ষ্ম সৃজনশীলতার কাজগুলি শাড়ি, টপস, শাল ইত্যাদির মাধ্যমে প্রতিফলিত হচ্ছে । এছাড়াও সূক্ষ্ম অলঙ্কার এবং উত্তর-পূর্বের বানজারা ব্যাগও দর্শকদের দৃষ্টি আকর্ষণ করেছে।
আদিমহোৎসবে উপজাতি গোষ্ঠী শিল্প, হস্তশিল্প এবং সমৃদ্ধি এবং বৈচিত্র্যময় সাংস্কৃতিক ঐতিহ্য প্রদর্শিত হচ্ছে । শনিবার আদিমহোৎসবে দেখতে হাজির হয়েছিলেন একাধিক মন্ত্রকের শীর্ষ আধিকারিক বৃন্দ।এ দিন আয়োজিত সাংস্কৃতিক অনুষ্ঠানে বিভিন্ন রাজ্যের ঐতিহ্যবাহী নৃত্য পরিবেশন করা হয়। উৎসব চলবে আগামী ১৫ ফেব্রুয়ারি পর্যন্ত।প্রতিদিন সকাল ১১ টা থেকে রাত ৯ পর্যন্ত চলছে এই আদিমহোৎসব।এই মহোৎসবে ভোকাল ফর লোকালের ওপর বিশেষ গুরুত্ব দেওয়া হয়েছে।
অর্থমন্ত্রক
ক্ষুদ্র এবং প্রান্তিক কৃষকদের নিশ্চিত আয়ের লক্ষ্যে আর্থিক সহায়তা প্রদানের জন্য প্রধানমন্ত্রী কৃষি সম্মান নিধি প্রকল্প
নয়াদিল্লি, ১ ফেব্রুয়ারি, ২০১৯
দেশের ক্ষুদ্র এবং প্রান্তিক কৃষকদের নিশ্চিত আয়ের লক্ষ্যে আর্থিক সহায়তা প্রদানের জন্য সরকার প্রধানমন্ত্রী কৃষি সম্মান নিধি নামে একটি প্রকল্প চালু করার প্রস্তাব দিয়েছে। সংসদে ২০১৯-২০ অর্থবর্ষের অন্তর্বর্তী বাজেট পেশ করে কেন্দ্রীয় অর্থমন্ত্রী শ্রী পীযূষ গোয়েল বলেছেন, এই কর্মসূচির আওতায় চাষযোগ্য জমির পরিমাণ ২ হেক্টরের কম এমন কৃষক পরিবারগুলিকে প্রতি বছর ৬ হাজার টাকা করে আর্থিক সহায়তা দেওয়া হবে। ২,০০০ টাকার কিস্তিতে তিনবার সরাসরি এই অর্থ সংশ্লিষ্ট প্রাপকদের অ্যাকাউন্টে পাঠানো হবে। ভারত সরকার এই প্রকল্পের জন্য ব্যয় বহন করবে। এর ফলে, সারা দেশের প্রায় ১২ কোটি ক্ষুদ্র এবং প্রান্তিক কৃষক উপকৃত হবেন। ২০১৮-র ১ ডিসেম্বর থেকে এই প্রকল্পটির সূচনা ধরা হবে। প্রথম কিস্তি বাবদ অর্থ ২০১৯-এর ৩১শে মার্চের মধ্যে পাওয়া যাবে। এই প্রকল্প রূপায়ণের জন্য সরকারের ৭৫ হাজার কোটি টাকা ব্যয় হবে।
পশুপালন ক্ষেত্রকে উৎসাহিত করতে সরকার রাষ্ট্রীয় গোকুল মিশনের জন্য ব্যয়বরাদ্দ বাড়িয়ে ৭৫০ কোটি টাকা করার সিদ্ধান্ত নিয়েছে। একইসঙ্গে, আমাদের গো-সম্পদের জিনঘটিত উন্নয়নের লক্ষ্যে ‘রাষ্ট্রীয় কামধেনু আয়োগ’ স্থাপনের প্রস্তাব করা হয়েছে। দেশের মৎস্যক্ষেত্রের উন্নয়নের লক্ষ্যে সরকার একটি পৃথক মৎস্য বিভাগ স্থাপনের সিদ্ধান্ত নিয়েছে। অর্থমন্ত্রী তাঁর বাজেট বক্তৃতায় এই খবর জানিয়ে বলেছেন যে গত বছর বাজেটে সরকার কিষাণ ক্রেডিট কার্ডের সুবিধা পশুপালক এবং মৎস্য চাষের সঙ্গে যুক্ত কৃষকদেরও দেওয়ার সিদ্ধান্ত ঘোষণা করেছিল। এবার, পশুপালন এবং মৎস্যচাষের সঙ্গে যুক্ত যে কোন ধরণের কাজের জন্য ঋণের ২ শতাংশ হারে সুদে ছাড় দেওয়ার সিদ্ধান্ত নেওয়া হয়েছে। তবে, কিষাণ ক্রেডিট কার্ডের মাধ্যমে এই ঋণ নিতে হবে। সময়মতো ঋণ পরিশোধ করলে সংশ্লিষ্ট কৃষককে অতিরিক্ত ৩ শতাংশ হারে সুদে ছাড় দেওয়া হবে। অর্থমন্ত্রী তাঁর বাজেট বক্তৃতায় প্রাকৃতিক বিপর্যয়ে ক্ষতিগ্রস্ত সমস্ত কৃষকের জন্য ২ শতাংশ হারে সুদের ক্ষেত্রে ছাড় ঘোষণা করেছেন। এছাড়া, সময়ে ঋণ পরিশোধ করার জন্য ৩ শতাংশ হারে সুদের ক্ষেত্রে উৎসাহ ভাতা দেওয়া হবে।
CG/PB/DM
(Visitor Counter : 68
প্রধানমন্ত্রীরদপ্তর
প্যারালিম্পিক্স গেমসে ব্রোঞ্জ পদক জয়ী শ্যুটার অবনী লেখারা-কে প্রধানমন্ত্রীর অভিনন্দন
নতুন দিল্লি, ৩ সেপ্টেম্বর, ২০২১
টোকিওতে প্যারালিম্পিক্স গেমসে ব্রোঞ্জ পদক জয়ী শ্যুটার অবনী লেখারা-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, " টোকিও #Paralympics গেমসে গৌরবের আরও একটি মুহূর্ত। @AvaniLekhara অসামান্য ক্রীড়া নৈপুণ্য প্রদর্শনের জন্য অত্যন্ত আনন্দিত। দেশকে আরও একটি ব্রোঞ্জ পদক দেওয়ার জন্য তাঁকে অভিনন্দন। তাঁর ভবিষ্যৎ সাফল্য কামনা করি #Praise4Para।"
CG/BD/AS/
(
ভূ-বিজ্ঞানমন্ত্রক
ন্যাশনাল ইনস্টিটিউট অফ ওসেন টেকনোলজির সমুদ্র বিজ্ঞান নিয়ে গবেষণার জন্য একটি জাহাজ সিআরবি সাগরতারা হুগলি নদীতে ভাসানো হল
টীটাগড়, উত্তর ২৪ পরগণা, পশ্চিমবঙ্গ, ডিসেম্বর ২৫, ২০১৮।
প্রধানমন্ত্রীর মেক ইন ইন্ডিয়া কর্মসূচির অঙ্গ হিসাবে উত্তর ২৪ পরগনার টিটাগড়ে ন্যাশনাল ইনস্টিটিউট অফ ওসেন টেকনোলজির জন্য গবেষণামূলক একটি জাহাজ নির্মাণ করা হয়েছে। জাহাজটি আজ ভোর ৩টে ৪৫ এ হুগলি নদীতে ভাসানো হয়। গত সন্ধ্যায় এই জাহাজের আনুষ্ঠানিক উদ্বোধন করেন কেন্দ্রীয় বিজ্ঞান ও প্রযুক্তি মন্ত্রী ডক্টর হর্ষবর্ধন। তিনি বলেন, সমুদ্র বিজ্ঞান নিয়ে গবেষণার জন্য এই জাহাজ কাজে লাগানো হবে। এর পাশাপাশি,আবহাওয়া পর্যবেক্ষণের জন্যেও এটি ব্যবহার করা হবে। টীটাগড় ওয়াগানস লিমিটেডের তৈরি সিআরবি সাগরতারা নামে এই জাহাজটিকে কেন্দ্রীয় মন্ত্রীর স্ত্রী নূতন গোয়েল স আনুষ্ঠানিক ভাবে জলে ভাসান। ন্যাশনাল ইনস্টিটিউট অফ ওসেন টেকনোলজি সমুদ্র বক্ষে গবেষণার জন্য দুটি জাহাজ তৈরি করতে টীটাগড়ের এই বেসরকারি জাহাজ নির্মাণ সংস্থাটিকে ১০০ কোটি টাকার বরাত দেয়। তার মধ্যে একটি জাহাজ ওসেন টেকনোলজির হাতে তুলে দেওয়া হল। অনুষ্ঠানে অন্যদের মধ্যে উপস্থিত ছিলেন কেন্দ্রীয় ভূবিজ্ঞান মন্ত্রকের সচিব ডক্টর মাধবন নায়ার রাজিভন, ন্যাশনাল ইনস্টিটিউট অফ ওসেন টেকনোলজির অধিকর্তা ডক্টর এম এ আত্মানন্দ, টীটগড় ওয়াগনস লিমিটেডের চেয়ারম্যান জগদীশ প্রসাদ চৌধুরী প্রমূখ।
প্রধানমন্ত্রীরদপ্তর
প্রত্যন্ত দ্বীপের বাসিন্দা রতন বরাই স্বাভাবিক জীবন ফিরে পেয়েছেন আয়ুষ্মান ভারতের সৌজন্যে
নয়াদিল্লি, ০১ অক্টোবর, ২০১৯
আন্দামান ও নিকোবর দ্বীপপুঞ্জের ৫২ বছর বয়সী রতন বরাই মায়োকার্ডিয়াল ইনফার্কেশন রোগে আক্রান্ত হয়েছিলেন। দরিদ্র এই মানুষটিকে পোর্টব্লেয়ারে জিবি পন্থ হাসপাতালে যখন ভর্তি করা হয়, তখন তাঁর বুকের বাম দিকে তীব্র যন্ত্রণা হচ্ছিল এবং তিনি খুব ঘামছিলেন। রতন বারুইয়ের ডায়াবেটিসও ছিল। স্বাস্থ্য পরীক্ষা করার পর দেখা গেল তাঁর হৃদপিন্ডের আন্টেরিওর ওয়ালে মায়োকার্ডিয়াল ইনফার্কেশন আছে। তাঁকে ঐ হাসপাতালে চিকিৎসার পর সুস্থ করে মূল ভূখন্ডে হৃদরোগ বিশেষজ্ঞের কাছে পাঠানোর সুপারিশ করা হয়।
যেহেতু, আন্দামান ও নিকোবর দ্বীপপুঞ্জে হৃদরোগ চিকিৎসার সুব্যবস্থা নেই, তাই এই ধরনের রোগীদের কলকাতা ও চেন্নাইয়ের মতো মূল ভূখন্ডের শহরগুলিতে উন্নত চিকিৎসার জন্য পাঠানো হয়ে থাকে। রতন বরাইয়ের দারিদ্র্যের কারণে এই চিকিৎসা করানো কষ্টকর ছিল।
তবে যখন তিনি জানলেন, আয়ুষ্মান ভারত – পিএমজেএওয়াই – এর মাধ্যমে নগদহীন বিমা সুরক্ষার ব্যবস্থা রয়েছে, তখন তিনি আশার আলো দেখতে পেলেন। এই বিমার মাধ্যমে তিনি তাঁর প্রয়োজনীয় চিকিৎসা বিনামূল্যে করাতে পেরেছিলেন।
আজ তিনি সম্পূর্ণ সুস্থ এবং বিশ্বের বৃহত্তম স্বাস্থ্য বিমা প্রকল্পের সাফল্যের কথা আরও ৩০ জন সুবিধাভোগীর সঙ্গে তিনিও প্রধানমন্ত্রীর সঙ্গে সাক্ষাতের সময় জানান। ঠিক এক বছর আগে ২০১৮ সালে আজকের দিনে আয়ুষ্মান ভারত কর্মসূচির সূচনা হয়েছিল। এর উদ্দেশ্য ১০ কোটি ৭৪ লক্ষেরও বেশি দরিদ্র দেশবাসীর কাছে সহজে স্বাস্থ্য পরিষেবা পৌঁছে দেওয়া।
গত এক বছরে রতন বরাইয়ের মতো ৫০ হাজারেরও বেশি রোগী আয়ুষ্মান ভারত প্রকল্পের আওতায় তাঁদের রাজ্যের বাইরে গিয়ে এই ধরনের উন্নত চিকিৎসা পরিষেবা পেয়েছেন। আয়ুষ্মান ভারত প্রধানমন্ত্রী জন আরোগ্য কর্মসূচির অধীনে ১৬,০৮৫টি হাসপাতাল তালিকাভুক্ত হয়েছে। এই কর্মসূচির আওতায় ৪১ লক্ষেরও বেশি সুবিধাভোগী চিকিৎসা পরিষেবা পেয়েছেন। ১০ কোটিরও বেশি ই-কার্ড বন্টন করা হয়েছে। ২০ হাজার ৭০০-রও বেশি স্বাস্থ্য কেন্দ্র দেশ জুড়ে মানুষকে চিকিৎসা পরিষেবা দিচ্ছে।
CG/CB/SB
(Visitor Counter : 51
পর্যটনমন্ত্রক
ভারত, ব্রাজিল এবং দক্ষিণ আফ্রিকার পর্যটন মন্ত্রীদের নিয়ে ভারতের উদ্যোগে ভার্চুয়াল বৈঠক
নতুন দিল্লি, ১৩ আগস্ট, ২০২১
মূল বিষয় সমূহ-কোভিড-১৯-এর প্রভাব কাটিয়ে উঠে পর্যটন ক্ষেত্রে পারস্পরিক সহযোগিতার আশ্বাস নিয়ে ভারত, ব্রাজিল এবং দক্ষিণ আফ্রিকার পর্যটন মন্ত্রীদের বৈঠকতিন দেশের মন্ত্রীরা বিভিন্ন পর্যটন কার্যক্রম বাস্তবায়নের জন্য পারস্পারিক ভাবে সম্মত হয়েছেন
ভারতের পক্ষ থেকে গতকাল ব্রাজিল ও দক্ষিণ আফ্রিকার পর্যটন মন্ত্রীদের নিয়ে ভার্চুয়াল মাধ্যমে এই বৈঠক অনুষ্ঠিত হয়। ওই বৈঠকে উপস্থিত ছিলেন ভারতের পর্যটন মন্ত্রী শ্রী জি কিষান রেড্ডি, ব্রাজিলের পক্ষে সেদেশের পর্যটন মন্ত্রী এইচ ই মিস্টার গিলসন মাচাডো নেটো এবং দক্ষিণ আফ্রিকার উপ পর্যটন মন্ত্রী এইচ ই মিস্টার ফিস আমোস মাহলালেলা।
তিন দেশের মন্ত্রীদের মধ্যে পর্যটন ক্ষেত্রে পারস্পরিক সহযোগিতা নিয়ে আলোচনা হয়। ভারতের পক্ষে পর্যটন মন্ত্রী শ্রী জি কিষান রেড্ডি করোনা টিকাকরন অভিযানের কথা উল্লেখ করে বলেন, ভারত হচ্ছে বিশ্বের দ্বিতীয় বৃহত্তম দেশ যারা এ পর্যন্ত ৫০০ মিলিয়ন টিকার ডোজ দিতে পেরেছে।
ত্রিদেশীয় এই চুক্তির লক্ষ্য হচ্ছে অর্থনৈতিক উন্নয়নের জন্য সদস্য ভুক্ত দেশ গুলির মধ্যে সম্পর্ক জোরদার করা এবং পর্যটন ক্ষেত্রে সহযোগিতা বৃদ্ধি করা ও পর্যটন ক্ষেত্রে প্রসার ঘটানো।
CG/ SB
(Visitor Counter : 189
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮৫ কোটি ৫৫ লক্ষ ছাড়িয়েছে
১২ থেকে ১৪ বছর বয়সীদের ২ কোটি ১৬ লক্ষের বেশি টিকার ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ১১ হাজার ৩৬৫
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ১৫০
জাতীয় স্তরে সুস্থতার হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার বর্তমানে ০.২৩ শতাংশ
নতুন দিল্লি, ৯ এপ্রিল, ২০২২
দেশে মোট টিকাকরণের সংখ্যা ১৮৪ কোটি ৫৫ লক্ষ ৭ হাজার ৪৯৬। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ২ কোটি ১৬ লক্ষ ৯২ হাজার ১৮৩টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৪,০৩৩
|
|
দ্বিতীয় ডোজ
|
|
১,০০,০৪,৪২৭
|
|
প্রিকশন ডোজ
|
|
৪৫,২৪,৩৪৪
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১৩,৮৪৪
|
|
দ্বিতীয় ডোজ
|
|
১,৭৫,১৯,৫০৩
|
|
প্রিকশন ডোজ
|
|
৬৯,৯৫,৩৩৭
|
|
১২-১৪ বছর বয়সী
|
|
প্রথম ডোজ
|
|
২,১৬,৯২,১৮৩
|
|
১৫-১৮ বছর বয়সী
|
|
প্রথম ডোজ
|
|
৫,৭৫,৯৪,৯০৮
|
|
দ্বিতীয় ডোজ
|
|
৩,৯৪,০৮,৯০৭
|
|
১৮-৪৪ বছর বয়সী
|
|
প্রথম ডোজ
|
|
৫৫,৪৯,৯৩,০৫৮
|
|
দ্বিতীয় ডোজ
|
|
৪৬,৯৬,০১,২১৭
|
|
৪৫-৫৯ বছর বয়সী
|
|
প্রথম ডোজ
|
|
২০,২৮,১১,৩৩০
|
|
দ্বিতীয় ডোজ
|
|
১৮,৬১,৪৪,৭১৯
|
|
৬০ বছরের বেশি বয়সী
|
|
প্রথম ডোজ
|
|
১২,৬৭,৮৫,৫১৭
|
|
দ্বিতীয় ডোজ
|
|
১১,৫৯,৪৫,০৬০
|
|
প্রিকশন ডোজ
|
|
১,২৬,৬৯,১০৯
|
|
প্রিকশন ডোজ
|
|
২,৪১,৮৮,৭৯০
|
|
মোট
|
|
১,৮৫,৫৫,০৭,৪৯৬
দেশে সুস্পষ্ট ভাবে করোনায় আক্রান্তের সংখ্যায় লাগাতার নিম্নমুখী প্রবণতা অব্যাহত থেকে আজ দাঁড়িয়েছে ১১ হাজার ৩৬৫, যা মোট আক্রান্তের ০.০৩ শতাংশ।
একই ভাবে জাতীয় স্তরে সুস্থতার হার ৯৮.৭৬ শতাংশ।
দেশে গত ২৪ ঘণ্টায় সুস্থ হয়েছেন ১ হাজার ১৯৪ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৫ লক্ষ ১ হাজার ১৯৬।
দেশে গত ২৪ ঘন্টায় নতুন করে আক্রান্তের সংখ্যা ১ হাজার ১৫০।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৪ লক্ষ ৬৬ হাজার ৩৬২টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭৯ কোটি ৩৪ লক্ষ ২৯ হাজার ৩৯৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.২৩ শতাংশ। একইভাবে, দৈনিক-ভিত্তিতে আক্রান্তের হার ০.২৫ শতাংশ।
(CG/BD/AS/
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৯২ কোটি ২৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ২০ কোটি ১৬ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২১ এপ্রিল, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯২ কোটি ২৭ লক্ষ ২৩ হাজার ৬২৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২০ কোটি ১৬ লক্ষ ৯১ হাজার ২২০টি টিকার ডোজ হাতে রয়েছে।
CG/SS/SB
(Visitor Counter : 90
প্রধানমন্ত্রীরদপ্তর
শিক্ষক দিবসে শিক্ষকদের প্রতি কৃতজ্ঞতা প্রকাশ প্রধানমন্ত্রীর ডঃ এস রাধাকৃষ্ণনের প্রতি শ্রদ্ধাজ্ঞাপন
নতুন দিল্লি, ৫ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী শিক্ষক দিবসে শিক্ষকদের প্রতি কৃতজ্ঞতা প্রকাশ করেছেন এবং ডঃ এস রাধাকৃষ্ণনের প্রতি শ্রদ্ধা জানিয়েছেন ।
একাধিক ট্যুইটে তিনি লিখেছেন, " মানসিক বিকাশ ও দেশ গঠনে বিশেষ অবদানের জন্য আমরা কঠোর পরিশ্রমী শিক্ষকদের প্রতি কৃতজ্ঞ। তাঁদের অসামান্য প্রয়াসের জন্য শিক্ষক দিবসে আমরা আমাদের শিক্ষকদের প্রতি কৃতজ্ঞতা জানাই। আমরা ডঃ এস রাধাকৃষ্ণনের জয়ন্তীতে তাঁর প্রতি শ্রদ্ধা জানাচ্ছি। ”
" দেশের গৌরবময় ইতিহাসের সঙ্গে আমাদের সংযোগ আরও গভীর করে তোলার জন্য আমাদের জ্ঞানী শিক্ষকদের চেয়ে আর কে ভাল হতে পারে। সম্প্রতি # মন-কি-বাত অনুষ্ঠানে, আমি আমাদের মহান স্বাধীনতা সংগ্রামের কম পরিচিত দিকগুলি সম্পর্কে শিক্ষার্থীদের পড়ানোর জন্য একটি ধারণা ভাগ করে নিয়েছিলাম। "
(CG/SS
প্রধানমন্ত্রীরদপ্তর
প্রধানমন্ত্রী ১০ জুলাই জাতীয় কৃষিকাজ কনক্লেভে ভাষণ দেবেন
নয়াদিল্লি, ৯ জুলাই, ২০২২
প্রধানমন্ত্রী শ্রী নরেন্দ্র মোদী ১০ জুলাই বেলা ১১-৩০ মিনিটে ভিডিও কনফারেন্সিং-এর মাধ্যমে জাতীয় কৃষিকাজ কনক্লেভে ভাষণ দেবেন। ‘আজাদি কা অমৃত মহোৎসব’-এর অঙ্গ হিসেবে প্রধানমন্ত্রী ২০২২-এর মার্চ মাসে গুজরাটে পঞ্চায়েত মহাসম্মেলনে তাঁর ভাষণে প্রতি গ্রামে অন্তত ৭৫ জন কৃষককে জৈব-কৃষি গ্রহণ করার আহ্বান জানিয়েছিলেন। প্রধানমন্ত্রীর এই দৃষ্টিভঙ্গির ওপর ভিত্তি করে সুরাট জেলা কৃষক গোষ্ঠী, নির্বাচিত প্রতিনিধি, তালাথি, কৃষিপণ্য বাজারজাতকরণ কমিটি, সমবায় এবং ব্যাঙ্কের মতো বিভিন্ন প্রতিষ্ঠানকে উদ্বুদ্ধ করতে এক ব্যবস্থা গ্রহণ করেছে। জৈব-কৃষি ব্যবস্থা গ্রহণে জেলার কৃষকদের উদ্বুদ্ধ করতেই এই উদ্যোগ। প্রতিটি গ্রাম পঞ্চায়েতে কমপক্ষে ৭৫ জন কৃষককে চিহ্নিত করা হয়েছে এবং তাঁদের জৈব-কৃষিকাজের বিষয়ে প্রশিক্ষণ দেওয়া হয়েছে। কৃষকদের ৯০টি বিভিন্ন দলে ভাগ করে প্রশিক্ষণ দেওয়া হয়। জেলায় ৪১ হাজারের বেশি কৃষককে প্রশিক্ষণ দেওয়া হয়েছে।
সুরাটে জৈব-কৃষি ব্যবস্থা গ্রহণের এক সফল উদ্যোগ হিসেবে এই কনক্লেভের আয়োজন করা হয়েছে। এতে অংশ নেবেন হাজার হাজার কৃষক। গুজরাটের রাজ্যপাল ও মুখ্যমন্ত্রীও এই কনক্লেভে যোগ দেবেন।
PG/PM/DM/
(
মন্ত্রিসভারঅর্থনৈতিকবিষয়সংক্রান্তকমিটি
বিপণন মরশুম ২০২৩-২৪ -এ খরিফ শস্যের ন্যূনতম সহায়ক মূল্যে কেন্দ্রীয় মন্ত্রিসভার অনুমোদন
নতুন দিল্লি, ৭ জুন, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি, বিপণন মরশুম ২০২৩-২৪ এর জন্য খরিফ শস্যের ন্যূনতম সহায়ক মূল্য  বৃদ্ধিতে অনুমোদন দিয়েছে।
কৃষকরা যাতে তাঁদের উৎপাদিত ফসলের লাভজনক মূল্য পান এবং শস্যের বৈচিত্র্যরক্ষায় উৎসাহিত হন তা সুনিশ্চিত করতে সরকার ২০২৩-২৪ বিপণন মরশুমে খরিফ শস্যগুলির ন্যূনতম সহায়ক মূল্য বাড়িয়েছে। এর বিশদ বিবরণ নীচের সারণীতে দেওয়া হল -
খরিফ বিপণন মরশুম ২০২৩-২৪ –এ ন্যূনতম সহায়ক মূল্য :
|
|
শস্য
|
|
ন্যূনতম সহায়ক মূল্য ২০১৪-১৫
|
|
ন্যূনতম সহায়ক মূল্য ২০২২-২৩
|
|
ন্যূনতম সহায়ক মূল্য ২০২৩-২৪
|
|
খরচ
খরিফ বিপণন মরশুম ২০২৩-২৪
|
|
২০২২-২৩ –এর তুলনায় ন্যূনতম সহায়ক মূল্যে বৃদ্ধি
|
|
খরচের উপর লাভের শতাংশ
|
|
ধান – সাধারণ
|
|
১৩৬০
|
|
২০৪০
|
|
২১৮৩
|
|
১৪৫৫
|
|
১৪৩
|
|
৫০
|
|
ধান – গ্রেড-এ
|
|
১৪০০
|
|
২০৬০
|
|
২২০৩
|
|
-
|
|
১৪৩
|
|
-
|
|
জোয়ার – হাইব্রিড
|
|
১৫৩০
|
|
২৯৭০
|
|
৩১৮০
|
|
২১২০
|
|
২১০
|
|
৫০
|
|
জোয়ার – মালদান্দি
|
|
১৫৫০
|
|
২৯৯০
|
|
৩২২৫
|
|
-
|
|
২৩৫
|
|
-
|
|
বাজরা
|
|
১২৫০
|
|
২৩৫০
|
|
২৫০০
|
|
১৩৭১
|
|
১৫০
|
|
৮২
|
|
রাগি
|
|
১৫৫০
|
|
৩৫৭৮
|
|
৩৮৪৬
|
|
২৫৬৪
|
|
২৬৮
|
|
৫০
|
|
ভুট্টা
|
|
১৩১০
|
|
১৯৬২
|
|
২০৯০
|
|
১৩৯৪
|
|
১২৮
|
|
৫০
|
|
তুর/অড়হর
|
|
৪৩৫০
|
|
৬৬০০
|
|
৭০০০
|
|
৪৪৪৪
|
|
৪০০
|
|
৫৮
|
|
মুগ
|
|
৪৬০০
|
|
৭৭৫৫
|
|
৮৫৫৮
|
|
৫৭০৫
|
|
৮০৩
|
|
৫০
|
|
বিউলির ডাল
|
|
৪৩৫০
|
|
৬৬০০
|
|
৬৯৫০
|
|
৪৫৯২
|
|
৩৫০
|
|
৫১
|
|
চিনাবাদাম
|
|
৪০০০
|
|
৫৮৫০
|
|
৬৩৭৭
|
|
৪২৫১
|
|
৫২৭
|
|
৫০
|
|
সূর্যমুখীর বীজ
|
|
৩৭৫০
|
|
৬৪০০
|
|
৬৭৬০
|
|
৪৫০৫
|
|
৩৬০
|
|
৫০
|
|
সয়াবিন 
|
|
২৫৬০
|
|
৪৩০০
|
|
৪৬০০
|
|
৩০২৯
|
|
৩০০
|
|
৫২
|
|
তিল
|
|
৪৬০০
|
|
৭৮৩০
|
|
৮৬৩৫
|
|
৫৭৫৫
|
|
৮০৫
|
|
৫০
|
|
চিয়া বীজ
|
|
৩৬০০
|
|
৭২৮৭
|
|
৭৭৩৪
|
|
৫১৫৬
|
|
৪৪৭
|
|
৫০
|
|
তুলো 
|
|
৩৭৫০
|
|
৬০৮০
|
|
৬৬২০
|
|
৪৪১১
|
|
৫৪০
|
|
৫০
|
|
তুলো 
|
|
৪০৫০
|
|
৬৩৮০
|
|
৭০২০
|
|
-
|
|
৬৪০
|
|
-
কৃষকরা যাতে তাঁদের উৎপাদিত ফসলের মূল্য পান তা সুনিশ্চিত করতে ২০১৮-১৯ সালের সাধারণ বাজেটে ন্যূনতম সহায়ক মূল্য, সর্বভারতীয় ওজনযুক্ত গড় উৎপাদন খরচের অন্ততপক্ষে দেড়গুণ করার প্রতিশ্রুতি দেওয়া হয়েছিল। বিপণন মরশুম ২০২৩-২৪ –এ খরিফ শস্যের ন্যূনতম সহায়ক মূল্যের এই বৃদ্ধি তার সঙ্গে সাযুজ্যপূর্ণ। উৎপাদন খরচের উপর কৃষকদের প্রত্যাশিত লাভ বাজরার ক্ষেত্রে সবচেয়ে বেশি ৮২ শতাংশ। এর পরে রয়েছে অড়হর - ৫৮ শতাংশ, সয়াবিন - ৫২ শতাংশ এবং বিউলির ডাল - ৫১ শতাংশ। বাকি শস্যগুলির ক্ষেত্রে কৃষকদের লাভ, উৎপাদন খরচের অন্তত ৫০ শতাংশ হবে।
সাম্প্রতিককালে সরকার খাদ্যশস্য ছাড়াও ডাল, তৈলবীজ এবং পুষ্টিশস্য/শ্রীঅন্ন উৎপাদনে উৎসাহ দিতে এগুলির ন্যূনতম সহায়ক মূল্য বাড়িয়েছে। এছাড়া, নানাধরণের শস্য উৎপাদনে কৃষকদের উৎসাহ দিতে রাষ্ট্রীয় কৃষি বিকাশ যোজনা , জাতীয় খাদ্য সুরক্ষা মিশন  এর মতো বিভিন্ন প্রকল্পও হাতে নেওয়া হয়েছে।
২০২২-২৩ সালের তৃতীয় অগ্রিম অনুমান অনুযায়ী, দেশে খাদ্যশস্যের মোট উৎপাদন ৩৩০.৫ মিলিয়ন টনের রেকর্ড উচ্চতায় পৌঁছতে পারে। গত বছর ২০২১-২২ –এর তুলনায় এই পরিমান ১৪.৯ মিলিয়ন টন বেশি। গত ৫ বছরে এটি সর্বাধিক বৃদ্ধি।
CG/SD/SKD
(
মন্ত্রিসভারঅর্থনৈতিকবিষয়সংক্রান্তকমিটি
রাষ্ট্রপতি, উপ-রাষ্ট্রপতি এবং প্রধানমন্ত্রীর সফরের জন্য ২০১৬-১৭ অর্থ বছরে বিশেষ অতিরিক্ত বিমান চলাচলের স্বার্থে এয়ার ইন্ডিয়ার ব্যয়ের বোঝা লাঘব করতে অতিরিক্ত অর্থ যোগানের সিদ্ধান্ত
নয়াদিল্লি, ০৪ জুলাই ২০১৮
বিশেষ অতিরিক্ত বিমান চলাচল খাতে সংশ্লিষ্ট বিমান সংস্থার ব্যয়ের মাত্রা ৩৩৬ কোটি ২৪ লক্ষ টাকা থেকে বাড়িয়ে ৫৩৪ কোটি ৩৮ লক্ষ টাকা করার একটি প্রস্তাব আজ অনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে। অত্যন্ত গুরুত্বপূর্ণ ব্যক্তিদের জন্য, বিশেষ অতিরিক্ত বিমান পরিবহণ, বা এসইএসএফ ব্যবস্থায় মূলত বোয়িং ৭৪৭-৪০০ বিমান ব্যবহার করা হয়ে থাকে। মূলত এই বিমানগুলির রক্ষণাবেক্ষণের জন্য ২০১৬-১৭ অর্থ বছরের জন্য এই ব্যয় বরাদ্দ বৃদ্ধির সিদ্ধান্ত নেওয়া হয়। এই ব্যয়ের মধ্যে প্রযোজ্য কর-কেও অন্তর্ভুক্ত করা হয়েছে। এই উদ্যোগ গ্রহণের ফলে সংশ্লিষ্ট বিমান সংস্থার আর্থিক সীমাবদ্ধতাজনিত সমস্যার অনেকটাই সুরাহা হবে বলে আশা করা হচ্ছে।
প্রসঙ্গত উল্লেখ্য, এয়ার ইন্ডিয়া কর্তৃপক্ষ বোয়িং ৭৪৭-৪০০ বিমানের সাহায্যে রাষ্ট্রপতি, উপ-রাষ্ট্রপতি এবং প্রধানমন্ত্রীর জন্য বিশেষ বিমান পরিবহণের বযবস্থা করে থাকে।
CG/SKD/SB…
(Visitor Counter : 49